nl af af tr en ro af fr af af tr en nl en af af nl nl nl en nl nl de af nl af af af de it nl nl af nl nl af af af nl fr nl af nl af nl af nl af af af af nl af en af af en nl en nl af de af nb nl af af nl af nl de af en hbs_lat en pt en nl af en af af af af nl af af af af en af af af af af af af af af hu fr de en nl en en en nl en nl en en en en en en en en en en en en af en af af af af en af af sv en en nl en af en af nl af af nl en en nl en nl en af af af id en en nl en af en af nl en en nl en fr en it en en de af af af af nl bar nl af nl tr en da nl it ro nl nl en af en en en en en en en en en en en en en en en en en en en en en en en en en en en en en en en en en en en en en en en en en en en af af af af nl nl af af af nl af en en en
Wetenskap en Geloof | Geloofstories Aktueel
Stories oor geloof en menswees
Dié wat glo, is nie haastig nie
Holland op TV: Beste Van Nederlands
‘n Wenk in verband met die Arabiese Lente
Afrikaanse vers tot vers kommentaar met NASB ingesluit
Die Amigdala en jou identiteit — in Christus, deel 1
Die Franse Hugenote se konsistorie
Die president van Israel het ’n teofore naam— Netanyahu
Markus en die Vyfde Gebod
Onbedoel, maar Getuienis oor Jesus die Messias
Die Vyf Liefdestale – ‘n Skriftuurlike fundering
God is Gees: bid en lewe deur sy Gees
Liefde met die eerste oogopslag en…?
Niemand kan jou Verbied om te Werk nie!
Ontmoet die alfa en die omega
Remediëring van Amygdala se keersy
Sê liewer nee vir die Christelike sousie
Suid-Afrika: Honderd Jaar na Uniewording
Verhoudinge en die rol van die Onderbewuste
‘n Ster se Geskiedenis: Dr. Louw Alberts
Die Bybel is die Woord van God
Goedkoper op reis deur die heelal
In Die Skadu Van ‘n Groot Boom
NET MAAR GELEEN — Teilhard de Chardin Biografie
Onopvallend Werk God Sy Wonders
‘n Barbier uit Gouda
Die oker van my herfs
Ske(r)ts: Die Titanic, sister!
Wysheid langs die pad…
Dawid se self-insig gemeet
Dawid skuil vereers in die skadu van die Almagtige
Die voorkennis en voorsienigheid van God
Hermeneutiese Beginsels vir Skrifgetroue Kerkpraktyk
Stem uit die Hemel
Vertalings die Bybelleser se kortpad
Archive for the ‘Wetenskap en Geloof’ Category
Hoop – rig jou gedagtes op die Verbondsbeloftes
As iemand rede het om swaarmoedig te voel, help dit om te gaan lees waar Paulus in ’n tronk diep nagedink het oor geloof, hoop en liefde (1 Kor. 13:13).  Sy aantekening oor geloof in Rom.11:29 is ’n móét-weet vir oues van dae, verswaktes wat voel dat  hulle geloof hulle in die steek gelaat het – weet  dan dat jou geloof  ’n onherroeplike genadegawe van die Heilige Gees is, soos aan die Aartsvaders geskenk, en nooit weer teruggetrek word nie (NAV)[1].
Die beste raad vir so ’n geestelik-droë gevoel kom ooreen met die Here Jesus se gelykenis van die ‘onregverdige regter en die weduwee’ (Lukas 18:1-8): “Pray hardest when hardest to pray.”- in teenstelling met die trae regter, sal God gou verhoor! Gaan lees dit self as jy begin hoop opgee het (Efes. 2:12-13).
Erfgename van die Verbondsbelofte
Paulus skryf  oor sy ‘hoop’ uit eie ervaring in die gevangenis van Rome  – ’n vervolgde deur jodegenote oor sy bekering tot die Christelike geloof. Vervolging van Christene deur onbekeerde Jode was aan die orde van die dag – maar bekeerde Jode en bekeerde nie-Jode (sy lesers in Efese) was in één kerk versamel. Albei groepe is in die Nuwe Verbond (Nuwe Testament) erfgename van die ‘verbondsbeloftes’ (NDV)[2].
Die Verbonde met Uitverkorenes[3]
Watter verbonde het Paulus in gedagte?
In Noag se tyd, toe mense al groterige bote kon bou, het die Here ’n verbond met die oorlewendes van die sondvloed bekend gemaak – om nooit weer alle lewende wesens met so ’n vloed uit te wis nie. ’n Natuurverbond met die hele kosmos, en die teken daarvan is nog geldig: “Sodra Ek die reënboog sien, sal Ek herinner word aan die blywende verbond tussen My en alle lewende wesens op aarde”  (Gen. 9:16, NLV). Onthou die twee woorde wat Paulus gebruik oor hoop: ‘Herinner’ én die ‘blywendheid’ van die verbondsbeloftes.
So wil Paulus die één kerk, daaraan herinner om op die blywendheid van nog ’n verbond te hoop, die Aartsvaderverbond. Die Here het Abram die aand van die verbondsluiting uit sy tent na buite gelei en hom uitgedaag om die sterre te probeer tel. Natuurlik kon hy nie, maar die Here beloof vir hom dat sy nageslag netso ontelbaar baie sal wees. Met so ’n belofte kon hy Isak se vraag oor die offerdier op pad na Moria met groot vertroue beantwoord – danksy die blywende herinnering aan die nag van verbondsluiting, onder ontelbaar baie sterre: “My seun, God sal sy eie offerlam voorsien”.
Met Israel, wat voor hulle verblyf van 4 eeue in Egipte nog nie ’n volk was nie, sluit die Here tydens die Uittog by die berg Sinai (Horeb) die Wetverbond (die Tien Gebooie ). Waartydens Hy Hom in wolke en vreesinboesemende natuurgebeure openbaar het (Eks.19 en 20).
Was Elia ses eeue later sonder hoop?
Soveel honderde jare na Moses swerf ’n mismoedige profeet, Elia, deur die woestyn met ’n hart vol hoop dat by die —berg van God, Hy Hom wéér soos in Moses se tyd sal openbaar (1 Kon. 18 en 19).
Elia bid weemoedig en erg beswaard al die pad. Maar soos Jesus in sy gelykenis gesê het, word hy gou verhoor. ’n Veeherder (engel), waarskynlik op soek na weiveld vir sy kudde, moontlik goed bekend met die profeet se lotgevalle, bak sy broodjies op warmgemaakte klippe’ (‘n gebruik in daardie tyd), waarmee hy die diep ongelukkige profeet versorg (gebedsverhoring!) Aangekom by die berg van God woed daar aardskuddende natuurverskynsels, maar sy ‘gebedswandeling’ word verhoor met tekens van God se sagte, genadige teenwoordigheid in fluisterende stilte.[4]
Gaan maar elke dag op ’n gebedsreis
As jy voel dat die ‘hoop’ beskaam, gaan op op ’n gebedswandeling as jy nog kan of doen dit in die gees indien op jou siekbed, watter omstandighede ookal pla. Maak elke dag ’n ‘gebedswandeling’ en sien in jou gees die reënboog, wat die Here herinner – laat dit jou ook herinner aan die blywendheid van sy beloftes – ware gebed is om die Here te herinner, omdat dit spreek van ’n goeie vriendskapsverhouding met Hom (Hy hou daarvan).
Verwag die ‘sagte fluister soos Elia by Horeb-berg ervaar het – sien en waardeer die ‘engele’  rondom, wat Hy vir jou daagliks beskik. Laat jou gedagtes ook dwaal na nagte deurgebring onder die ontelbare sterre (wat jy onthou, toe jy nog jonk was) en dank die Here dat jý een van die  ‘menigte’ verlostes in sy kerk mag wees – vir wie die blywende verbondsbeloftes ewig staan.
Laat jou gebedsgedagtes ook tot by Moria(Golgota) ‘aanstap,’ om Jesus se gebed in die Gees (Joh. 20:1-3 en vers 20 juis vir ons bedoel), aan te  hoor –  toe Hy gebid het vir elkeen wat deur die woorde van sy dissipels in Hom sal glo. Dis mos hoe ek en jy te wete kom dat ons nie sonder hoop en sonder God in die wêreld is nie – ’n gebed waarna Hy die nagmaal as blywende herinnering  ingestel het, die opvolg van die verbonde, vir wie in die Naam van die Vader-Seun-en- Heilige Gees gedoop is en daarmee die toerekening ontvang om erfgenaam van die ‘verbonde’ te mag wees – die ewige lewe.
‘n Getuienis oor hoop– brokstukke van ’n legkaart
By die aanhoor dat ‘haar ongesteldheid terminaal sal wees,’ het sy dikwels haar geloof uitgespreek dat ‘niks in hierdie lewe vir altyd is nie.’ Sy koop toe vir haar ’n legkaart van duisend stukke in die boks; maar op die deksel ’n treffend mooi natuurtoneel.  Al was die verswakking te ver heen en die kragte te min om die legkaartstukke uit te pak, het sy wel na die pragtige prent op die deksel gekyk en geweet dat elke brokstuk in die doos volmaak  sou pas in die prent voorop. So het sy haar ‘lewensprent’ ook verstaan.’  Op dié wyse het ’n dienares van die Here, toegewyde pastoriemoeder, geweet dat niks in haar lewe toevallig was nie – wat vir haar beteken het dat sy  nie ’n enkele oomblik van haar lewe sonder hoop en sonder God in die wêreld was nie!
Die onlangse afsterwe van professor Stephen Hawking, vanaf sy 21ste jaar tot op 76 verlam in ’n rystoel, het die wetenskaplike wêreld soos ’n skokgolf getref. Omdat hy in lewe as teoretiese fisikus allerlei uitsprake oor die kosmos (die heelal),[5] gemaak het, wat aan hoop herinner het, maar soms ook nie. Inaggenome die geestesklimaat van die dag, is dit nou ’n typ om die erfgename van die verbonde aan hulle hoop, in bybelse terme, te herinner.
[1] Nuwe Afrikaanse Vertaling, Rom.11:29
[2] Nuwe Direkte Vertaling, hoewel NAV lees: ‘Verbonde’
[3] Uitverkorenes Luk.18:7 (NAV); elect (ESV- English Standard Version)
[4] Sound of a low whisper, 1 Kon. 19:12 (ESV), voetnota bl.301: ‘a thin silence’
[5] Hawking S. The Universe in a Nutshell, bll.41,79..
Posted in Rubrieke, Wetenskap en Geloof
Amos en die Wetenskap van Boerdery
Dit is nie van vandag af dat boere bedien word met kennis van landbousake in skrif nie. Besoek maar die tydskrifrakke in afdelingswinkels en lees in jou Bybel Amos 5:8b:
OAV     …wat die waters van die see roep en dit uitgiet oor die oppervlakte van die aarde
NAV     Hy wat die water van die see roep en dit oor die aarde uitstort
NLV     Hy roep die water uit die see en giet dit weer oor die aarde
NLV     Sy Naam is Here…
Alte seker van hul saak is die gesekulariseerde ’denkers’ van ons dag dat God nie meer saak maak in hulle bestuur van sake nie. Reën en droogte is glo iets waarby geloof nie meer ter sake is nie. Die wetenskap het glo die Bybel agterhaal. Om van biddienste  vir reën nie eers te praat nie.
Verseker is verdamping uit massale waters die bron van wolkvorming en reën oor die oppervlakte van die aarde.  Maar Amos lê die regte klem op wat in vroeër tye as dae van ‘verootmoediging’ bekendgestaan het. Indien jy die betekenis van verootmoediging nie meer weet nie, lees verder hoofstuk 5: 10-17.  Dan sal jy begin verstaan dat ’n nasie nie ‘vir reën’ moet bid nie, maar tot inkeer moet kom.
Posted in Rubrieke, Wetenskap en Geloof
Goedkoper op reis deur die heelal
So ‘n bietjie swerf tussen die internasionale TV-senders besorg ’n mens soms heel verrassende inligting. Toe ek nou op ’n goeie aand RT (Russiese Televisie) oopmaak, is Sophie Co besig om die ruimtefisikus, Mat Taylor, oor die ruimtevaartprojekte van die Euro-Unie uit te vra. Wonderlik hoe aanbieders weet wanneer, en hóé, om instemmend te knik oor mededelings, wanneer dit waarskynlik verdienstelik genoeg vir die aandag van televisie se wye kykerskring. Ek moet daar byvoeg dat die ruimtefisikus my ook beïndruk het met wetenskaplike denke so effens buite die boks. Die Amerikaners jaag die een na die ander tuig die ruimte in, selfs met die gedagte om Mars te koloniseer. En soos gewoonlik is daar gewilliges, wat vir lewe op hierdie liewe planeet-aarde moeg genoeg is om, sowaar, sonder hoop op terugkeer, saam te wil gaan.
Mat Taylor meen dat die heelal goedkoper bereis kan word deur eenvoudig op te klim en saam te reis op wat uit die ruimte aangebied word. Komete, sê dié wetenskaplike, beweeg teen so ’n verbysterende snelheid dat liewer aan nabykomende asteroïde gedink moet word. Reuse rotse, of planeetreste, wat om die son en al die buite-planete gaan draai, op ’n eliptiese roete vanaf Mars tot by Jupiter. Een of ander tyd, so is hy van mening, sal so ’n voorwerp uit die ruimte weer die aarde met vernietigende plofkrag tref. Dit is die wetenskap se taak om sulke gebeure te voorsien en op die koers van sulke voorwerpe in te gryp.
Mat Taylor meen ook dat beter navorsing oor die heelal gedoen kan word as instrumente, wat op so ’n asteroïde geplaas word, deur wetenskaplike kundigheid per hand hanteer word. Hoewel, hy toegee dat tegnologie nog nie heeltemal gereed is vir sulke menslike teenwoordigheid op ’n splinterplaneet nie, is hy, as wetenskaplike, bereid om vir so ’n goeie saak die rol van ruimtevaarder ook op hom te neem. Immers, daar is voordele aanwesig soos om vroegtydige aksie in te stel wat ’n botsing met die aarde kan voorkom. Ook die voordeel van beter optiese waarneming en, boonop “verniet,” verkennend saam te reis in groot gedeeltes van ons sonnestelsel.
Van buite – die – boks – denke gepraat!  Lees verder …..
Posted in Rubrieke, Wetenskap en Geloof
NET MAAR GELEEN —Teilhard de Chardin Biografie
’n Insiggewende lewensgeskiedenis van ’n Rooms Katolieke monnik, oorlede so halfpad deur die 20ste eeu. Teilhard was ’n diepsinnige denker oor die verhouding tussen wetenskap en geloof. Hy was self ook ’n wetenskaplike, oudheidkundige en paleontoloog. Benewens sy belangstelling in ou rotsformasies, die fisiese heelal, ook in die fisiologie van mensontwikkeling, as gevolg waarvan hy as Christen met evolusie vrede moes maak.
Na die lees van professor Du Rand se puik biografie [1]oor hom, soek ‘n mens na ’n bybelse metafoor om Teilhard de Chardin se denke in die eie gemoed vas te maak. Vir my was ’n besondere wonderwerk van Elisa die nommerpas metafoor: 2 Konings 6: 1-7.
’n Israeliet het help vergaderplek bou met ’n geleende byl. ’n Glips van die hand laat plons die stuk gereedskap in die Jordaanrivier. ’n Werker in die daaglikse lewe se geleende stuk gereedskap word deur ’n wonder op die oppervlak van die water gebring. Saam met Teilhard staan ook ek verwonderd oor die mensdom se vordering van klipwerktuie ( aldus die paleontoloog) tot reuse groot yster/staal hotelle wat op die oseane dryf. Saam met hom staan ek verwonderd oor menslike ontwikkeling wat gelei het tot groot glansryke stede wêreldoor en kundigheid wat die hemelruim en die heelal met ruimtetuie betree.
Posted in Rubrieke, Wetenskap en Geloof
‘n Ster se Geskiedenis: Dr. Louw Alberts
My gedagtes loop wyd en ek wens ek kon in daardie oomblik in dr. Louw Alberts se geselskap wees!  Iemand wat met gesag kan praat en vir ’n leek kan verduidelik hoe ver en wyd wetenskap se spore  in die heelal gevind kan word; wat  vir my die wetenskapkant van hierdie ster se geskiedenis kan uitlê.
Dr. Alberts was as ‘n buitengewoon begaafde wetenskaplike en toegewyde kerkman bekend.  Hy was ook bemoedigend betrokke by die oorgangsgeskiedenis van Suid-Afrika. Lees verder …..
Posted in Rubrieke, Wetenskap en Geloof
Enter your email address:
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
1652 – Ons Herkoms
Die wysheid van Bo en die ritme om jou
Die slangsimboliek in die Bybel
Hoop – rig jou gedagtes op die Verbondsbeloftes
Bybel in die wakis | Geloofstories Aktueel on Bio
Hermeneutiese Beginsels vir Skrifgetroue Kerkpraktyk | Geloofstories Aktueel on Hermeneutiese Beginsels vir Skrifgetroue Kerkpraktyk
Vertalings die Bybelleser se kortpad | Geloofstories Aktueel on Vertalings die Bybelleser se kortpad
NET MAAR GELEEN —Teilhard de Chardin Biografie | Geloofstories Aktueel on NET MAAR GELEEN — Teilhard de Chardin Biografie
Burgertyd — in Pretoria | Geloofstories Aktueel on Burgertyd — in Pretoria
Website Design by Wikus vd Merwe: wikusjvdm@gmail.com | ChocoTheme by .css{mayo} | powered by WordPress
Entries (RSS) and Comments (RSS)